Liepakojų mūšis

Liepakojų mūšis – mūšis, įvykęs 1945 m. vasario 21 d. tarp Lietuvos didžiojo kunigaikščio Kęstučio skrajojančios partizanų grupės (apie 100 žmonių, vadas kapitonas A. Kušlis, slap. Vilkas) ir NKVD 94–to pasieniečių būrio bei 35 Simno stribų (vadovavo Antanas KvederavičiusOna Voverienė. Teisingumas miršta, kai prarandama atmintis ) Liepakojuose (Simno valsčius). 

 Istorija 
Dar 1945 m. vasario 12 d. partizanai, ginkluoti kulkosvaidžiais, automatais puolė Miroslavą, nukovė 20 stribų bei milicininkų, nusiaubė NKVD ir valsčiaus komiteto pastatus, paėmė daug įvairių ginklų, tarp jų 4 kulkosvaidžius, 5 automatus, dokumentų, apvalių ir kampinių antspaudų (spaudų). NKVD iš savo informatorių sužinojo, kad partizanai ruošiasi pulti Simną.Liepakojų mūšiui – 70 metų Vasario 21 d. 6 val. ryto ūkininko Gaulės sodyboje apsistoję partizanai buvo apsupti okupacinės kariuomenės, įnirtingos kautynės vyko – 2 valandas. Kareiviai padegė kaimo pastatus. Dalis partizanų dūmų priedangoje pasitraukė į Palias (pelkė prie Žuvinto ežero), 22 žuvo, tarp jų ir A. Kušlis. Kareivių žuvo mažiau. 

Pasak NKVD raporto, partizanai atkakliai priešinosi, sužeisti užuot pasidavę į nelaisvę nusišaudavo. Partizanų lavonai niekinti Simne, suimti žuvusiųjų tėvai buvo priversti juos mesti į bendrą duobę Simno ežero pakrantėje ir užkasti. 1989 m. jų palaikai buvo perlaidoti Simno kapinėse. 

 Atminimas 
1990 m. partizanų palaidojimo vietoje pastatytas paminklas su žuvusiųjų pavardėmis, 2006 m. mūšio vietoje – tipinis atminimo ženklas. 

Liepakojų mūšis minimas partizanų kurtose dainose.K.Aleksynas Ankstyvasis partizanų dainų kūrimo tarpsnis// Tautosakos darbai XXXVII 2009. P.132.

 Nuorodos 
 Lietuvos partizanų kovos ir jų slopinimas MVD–MGB dokumentuose 1944–1953 metais: Dok. rinkinys /N. Gaškaitė ir kt. – K.: LPKTS, 1996. – 722 p.: iliustr.

 Šaltiniai 

Kategorija:Lietuvos partizanų mūšiai 1945 metais
Kategorija:Alytaus rajono savivaldybė